Hei! Olen Paula Shaheen. Tervetuloa ohjelmaan.
Aion puhua teille aiheesta "yhdessä voitamme".
Nyt eletään aikaa, jolloin Jumalan lasten on yhdistettävä voimansa -
ja valmistauduttava viimeiseen suureen elonkorjuuseen.
Tuo elonkorjuu tulee olemaan maailmanlaajuinen.
Ihana kotimaamme tulee olemaan siinä merkittävässä roolissa.
Näin uskon.
Nyt Kristuksen ruumiin tulee olla yhtä niin kuin ei koskaan ennen.
Aina sen on tullut olla yhtä, mutta jos koskaan niin nyt.
Yhtä yli sukupolvirajojen, yli seurakuntarajojen, -
jotta se voi todella nousta omaan kutsumukseensa.
Jumalan antamaan kutsumukseen.
1. Korinttolaiskirjeessä 12:12 - 14,21 sanotaan:
Kaikki ruumiinosat tarvitsevat toisiaan Kristuksen ruumiissa.
Se on yksi kokonaisuus, yli seurakuntakuntarajojen, -
yli sukupolvirajojen, yli maiden ja etnisten rajojen.
Yli näkemyserojen ja jopa yli aikakausien.
Mistä sitten tunnistaa Kristuksen ruumiin jäsenen, -
jos ei voi tunnistaa saman seurakunnan jäsenyydestä?
Hän tunnustaa Jeesuksen lihaan tulleeksi Jumalan Pojaksi -
ja omaksi Herrakseen.
1. Joh. 4:2:
Hänet voi tunnistaa myös rakkaudesta muihin Jumalan lapsiin.
1. Joh. 4:7:
Kohdassa 1. Kor. 12:24 sanotaan:
Ja vielä, roomalaiskirjeessä 12:10 sanotaan:
Ja filippiläiskirjeessä 2:2-4:
Kristuksen ruumiin tulee toteuttaa tätä yhteyttä -
toimiakseen tavoitteellisesti ja puhaltaakseen yhteen hiileen.
Jos ruumiinjäsenten välillä on eripuraa siitä, -
minne ollaan menossa, mikä on vihollinen, mitä tulee tehdä, -
ymmärrätte, että ruumis ei voi tehdä yhtään mitään.
Jos kädet ja jalat menevät kaikki eri suuntiin, -
toiminta muistuttaa ilmaan hosumista.
Meidän tulee olla yhtä myös siksi, jotta ruumis voisi hyvin -
ja olisi toimintakykyinen.
Varmasti olemme kaikki joskus kävelleet huonoilla kengillä -
niin, että jalkaan on tullut rakko.
Tiedämme, että jo yksi pieni rakko hidastaa matkantekoa.
Ensin varvas täytyy hoitaa kuntoon.
On siis huolehdittava toisistamme.
Tai kuinka keho voi mennä oikeaan suuntaan, -
jos silmät eivät näe kunnolla?
Tai jos keuhkot eivät toimi kunnolla, ruumis on voimaton.
Ja niin edelleen.
Meidän tulee todella tuntea toisemme, -
jotta ruumiinjäsenten ominaisuuksia ja tehtäviä -
voitaisiin hyödyntää toisiaan täydentävällä tavalla.
Jos emme tunne toistemme lahjoja, -
emme voi hyödyntää niitä.
Ja jos jokainen yrittää pärjätä ilman muiden tukea, -
sota hävitään. Me tarvitsemme toisiamme.
Tulee tunnistaa ja tunnustaa toistemme lahjat -
ja iloita siitä, kun jokainen saa käyttää omaa lahjaansa.
Salaisuus tämän yhteyden syntymiseen ja säilyttämiseen -
on se, että jokainen jäsen on tiiviissä yhteydessä päähän.
Kuka se Pää on? Se on Jeesus Kristus.
Efesolaiskirjeessä 4:15 - 16 sanotaan:
Toisen vertauksen mukaan Jeesus on viinipuu ja me olemme oksat.
Raamattu sanoo, että meidän tulee pysyä kiinnitettyinä viinipuuhun.
Johanneksen evankeliumi 15:4-5:
Yksi salaisuus ruumiin yhteyteen on se, -
että jokaisen jäsenen tulee viettää aikaa Mestarin jalkojen juurella.
Niin kuin Maria viipyi Jeesuksen jalkojen juurella kuunnellen häntä.
Meidän täytyy opetella kuuntelemaan Hänen ääntään.
Jos emme kuule Mestarin ääntä, -
kuinka voimme noudattaa ohjeita, joita Pää meille antaa?
Meidän tulee vaientaa muut äänet -
jotka pyrkivät varastamaan huomiomme, -
jotta voimme oppia kuulemaan Pyhän Hengen hiljaisen kuiskauksen.
Ajattele armeijaa, joka sotii kuulematta komentajan ohjeita.
Jokainen toimii mielensä mukaan.
Sellainen armeija ei tule koskaan voittamaan vihollista.
Meidän tulee suostua siihen, että meidät puhdistetaan -
ja meitä hiotaan.
Joh. 15:2:
Meidän tulee pyytää Herralta, -
että näkisimme toinen toisemme Hänen silmillään.
Ymmärtäisimme toisten todellisen arvon ja heidän tehtävänsä, -
että osaisimme antaa heille tilan ja paikan, jonka Jumala haluaa.
Lisäksi Jumalan tahto on, että valitsemme tietoisesti -
yhteyden vaalimisen muiden uskovien kanssa.
Jeesus rukoili ja toisti monesti ylimmäispapillisessa rukouksessa:
"Niin kuin Isä sinä olet minussa ja minä sinussa, -
että hekin yhtä olisivat". (Joh 17)
Yhtä Hänen kanssaan ja yhtä täällä horisontaalisella tasolla.
Room. 15:1 - 2:
Tämä on juuri sitä, että valitsemme yhteyden ja rakkauden.
Meidän tulee myös ymmärtää oma asemamme Kristuksessa -
ja elää rohkeasti todeksi omaa kutsumustamme.
Meidän myös tulee ottaa oma paikkamme Kristuksen ruumiissa.
Emme vain anna toisille paikkaa, joka heille kuuluu, -
vaan kaivamme myös omat talenttimme mullan alta.
Otamme ne käyttöön ja menemme eteenpäin siinä kutsumuksessa, -
jonka Jumala on antanut. Lähdemme liikkeelle -
ja siihen tulee Jumalan voima. Jumala siunaa kuuliaisuutemme.
Jokaisen tulee ottaa oma paikkansa tuossa armeijassa.
Uskon, että Herra kokoaa joukkoja viimeiseen suureen elonkorjuuseen.
Siinä Suomella on merkittävä rooli.
Monia meistä valmistellaan juuri.
On aika koota voimat ja yhdistää joukot, -
jotta Kristuksen ruumis voisi toimia tehokkaasti ja loistaa valoa.
Nyt ei ole aika näperrellä näkemyseroissa, -
vaan ymmärtää, että vain yhdessä me voitamme.
Vain yhdistettyinä voitamme.
Vihollinen nauraa, kun takerrumme lillukanvarsiin.
Se tietää, että jos armeija ei ole yhtä, se ei voi koskaan voittaa.
Nyt kaikkien Jumalan lasten lahjat pitää saada kaivettua esiin -
ja ottaa täyteen käyttöön -
iästä, sukupuolesta tai kirkkokunnasta riippumatta.
Taivaallinen Isä, kiitos siitä, mitä Sinä juuri nyt teet ruumiissa.
Seurakunnassa.
Kiitos siitä, että yhdistät meidät.
Kiitos, että saamme yhdistää voimamme.
Saamme antaa toisille heille kuuluvan aseman -
ja ottaa aseman, jonka olet meille tarkoittanut. Aamen.
Tekstitys: Johanna Holmström